Lužkovi linnavalitsus varastas miljardeid, teavitab oma lugejaid Eesti Ekspress viitega portaalile LifeNews.ru.    Venemaa kontrollikoja andmetel kulutas Moskva linnavalitsus 2009. aastal igale linnaametnikule kontoritarvete muretsemiseks üle 11000 krooni (üle 700 euro). Linnaametniku keskmine mobiiltelefoni arve oli üle 60 tuhande krooni (ligi 3800 eurot) ja tariif turuhinnast kuus korda kõrgem. Ametnikke töötab Moskva  linnavalitsuses 572 817, aga arvuteid on linnavalitsuses arvel 1,3 korda rohkem.    Raha varastamiseks kasutasid linnaametnikud Venemaa riigistruktuurides levinud meetodit: Moskva linnavalitsus ostis kaupu ja teenuseid turuhinnast kallimalt.    Riigihangete seadusest möödahiilimiseks kasutati niinimetatud Lužkovi know-how'd: kaupu ja teenuseid ei ostnud mitte linnavalitsus ,vaid spetsiaalsed linnaettevõtted.